钦定古今图书集成/明伦汇编/宫闱典/第103卷 > 陈午
## 钦定古今图书集成/明伦汇编/宫闱典/第103卷 > 陈午

按《汉书·外戚传》：“孝武陈皇后，长公主嫖女也。曾祖父
陈婴与项羽俱起，后归汉，为堂邑侯。传子至孙午，午
尚长公主，生女。初，武帝得立为太子，长主有力，取主
女为妃。及帝即位，立为皇后。元光五年，后坐巫蛊，退
居长门宫。明年，堂邑侯午薨，生男须嗣。须坐淫乱，兄
弟争财，当死，自杀，国除。”